Hanne Broberg Lørdag, 08. juni 2013 - 08:46

Inden for områder som sundhed, transport, infrastruktur og råstoffer vil der i fremtiden være tættere samarbejde mellem Grønland og Island.

Det besluttede formand for Naalakkersuisut Aleqa Hammond, Siumut, og den islandske præsident, Ólafur Ragnar Grimsson, på deres møde fredag, hvor Aleqa Hammond mødtes med Grimsson i hans residens uden for Reykjavik.

Aleqa Hammond benyttede lejligheden til at invitere den islandske præsident og statsminister til Grønland til efteråret - muligvis i forbindelse med markeringen af åbningen af et islandsk generalkonsulat i Nuuk. Islands generalkonsulat bliver den første diplomatiske repræsentation i Grønland siden 2. Verdenskrig.